সাতচল্লিশে মানব ইতিহাসের সব অর্জনকে উপেক্ষা করে শুধু ধর্মের ভিত্তিতে ভারত ভাগ হয়ে জন্ম হলো ভারত আর পাকিস্তান। ভাগ হলো প্রায় পাঁচ হাজার বছরের প্রাচীন সিন্ধু সভ্যতা। ভাগের উন্মাদনায় প্রাণ হারালো দুই তিন কিংবা পাঁচ লাখের অধিক মানুষ। বাস্তুচ্যুত হলো প্রায় ১ কোটি ৪০ লক্ষ মানুষ, ঘটলো মানব ইতিহাসের সবচেয়ে বড় দেশত্যাগের ঘটনা। বাটোয়ারা হলো ৪০ কোটি মানুষ। ভাগ হলো মাটি, বিশ্বাস, মূল্যবোধ, স্থাবর অস্থাবর সম্পত্তি, এমনকি কয়েকমাস আগে ইংল্যান্ড থেকে নিয়ে আসা ৬০টি হাঁসও।